
****

**ประกาศองค์การบริหารส่วนตำบลโนนแดง**

**เรื่อง รับโอน (ย้าย) พนักงานส่วนตำบลสายงานผู้บริหารและสายงานผู้ปฏิบัติ**

**เพื่อแต่งตั้งให้ดำรงตำแหน่งสายงานผู้บริหารและสายงานผู้ปฏิบัติที่ว่าง**

---------------------------------------

ด้วยองค์การบริหารส่วนตำบลโนนแดง อำเภอโนนแดง จังหวัดนครราชสีมา มีความประสงค์รับโอน (ย้าย) พนักงานส่วนตำบล เพื่อแต่งตั้งให้ดำรงตำแหน่งสายงานผู้บริหารและสายงานผู้ปฏิบัติที่ว่าง ตามแผนอัตรากำลัง ๓ ปี (ปีงบประมาณ พ.ศ. ๒๕๕๘ – ๒๕๖๐ ฉบับปรับปรุงครั้งที่ ๑/๒๕๕๙) โดยวิธีรับโอน (ย้าย) พนักงานส่วนตำบลที่มีคุณสมบัติครบถ้วน ตรงตามหลักเกณฑ์ เงื่อนไข และมาตรฐานกำหนดตำแหน่ง โดยวัตถุประสงค์จะรับโอน (ย้าย) พนักงานส่วนตำบลสายงานผู้บริหารและสายงานผู้ปฏิบัติ จำนวน ๒ ตำแหน่ง ๒ อัตรา ดังนี้

๑. ตำแหน่ง ผู้อำนวยการกองช่าง (นักบริหารงานช่าง ระดับต้น)

จำนวน ๑ ตำแหน่ง ๑ อัตรา

๒. ตำแหน่ง เจ้าพนักงานจัดเก็บรายได้ ระดับปฏิบัติงาน

จำนวน ๑ ตำแหน่ง ๑ อัตรา

ผู้มีความประสงค์จะขอโอน (ย้าย) ให้ยื่นเอกสารดังกล่าวต่อไปนี้เพื่อประกอบการพิจารณา

1. คำร้องขอโอน (ย้าย)
2. สำเนาบัตรประวัติพนักงานส่วนท้องถิ่น
3. หนังสือยินยอมให้โอน (ย้าย) จากผู้บริหารต้นสังกัด
4. หนังสือรับรองความประพฤติจากผู้บังคับบัญชาต้นสังกัด
5. สำเนาวุฒิการศึกษา
6. เอกสารอื่นๆ ที่เกี่ยวข้อง

โดยยื่นต่อสำนักงานปลัดองค์การบริหารส่วนตำบลโนนแดง หากมีข้อสงสัยสามารถสอบถามรายละเอียด หมายเลขโทรศัพท์ ๐-๔๔๔๘-๕๐๒๓-๒๔ ในวันและเวลาราชการ

จึงประกาศมาให้ทราบโดยทั่วกัน

 ประกาศ ณ วันที่ ๒๗ เดือน มิถุนายน พ.ศ. ๒๕๕๙

(นายไพโรจน์ พัฒนเดชากูล)

นายกองค์การบริหารส่วนตำบลโนนแดง